તેમાં પણ અમદાવાદીઓ માટે દિવાળીની ફેવરિટ ગણાતી કાજુ કતરીની મીઠાઇની ઉપર ભેળસેળખોરો ચાંદીની વરખ લગાડવાને બદલે એલ્યુમિનિયમ ફોઇલના વરખ લગાવે છે. આ પ્રકારની ગેરરીતિ લેભાગુ વેપારીઓ લાંબા સમયથી કરતા આવ્યા છે. કેમ કે આવા નફાખોરો ઉપર મ્યુનિસિપલ આરોગ્ય વિભાગની કોઇ ધાક નથી. મ્યુનિસિપલ સત્તાવાળાઓ કાગળ પર આંકડા ચિતરવા પૂરતી કામગીરી કરતા હોઇને મોંઘા ભાવની અને ઘર ઘરની પસંદ કાજુ કતરી મીઠાઇની ગુણવત્તા જળવાતી નથી.